Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17575

1. FEJEZET - MEGHATÁROZÁSOK Ahol a kutatás és mentésre vonatkozó szabványokban és ajánlott gyakorlatokban az alábbi kifejezések szerepelnek, ott azok jelentése a következő: Riasztó állomás (Alerting post) Bármely létesítmény, amelynek célja közvetítőként szolgálni a vészhelyzetet jelentő személy és a mentés koordináló központ, vagy alközpont között. Riasztási állapot (Alert phase) Az az állapot, amikor valamely légijármű, vagy a fedélzetén tartózkodó személyek biztonságával kapcsolatban kétség merül fel. Veszély állapot (Distress phase) Az az állapot, amikor ésszerű bizonyossággal feltételezhető, hogy a légijárművet és a fedélzeten tartózkodó személyeket súlyos és közvetlen veszély fenyegeti vagy, hogy azonnali segítségre szorulnak. Vízre szállás (Ditching) Légijármű vízre végzett kényszerleszállása. Kényszer állapot (Emergency phase) általános kifejezés, amely az esettől függően felváltva a bizonytalanság, a riasztás, vagy a veszély állapotát jelenti. Közös mentést koordináló központ (Joint Rescue coordination Centre – JRCC) Mind a légiforgalmi, mind a tengerészeti kutató és mentő tevékenység összehangolásáért felelős mentés koordináló központ. Üzemeltető (Operator) Légijárművek üzemeltetésével foglalkozó, vagy arra vállalkozó személy, szervezet, vagy vállalkozás. Parancsnok-pilóta (Pilot-in-command) Az üzemeltető által, vagy az általános célú repülés esetében a tulajdonos által a repülési idő tartamára parancsnoklásra és a repülés biztonságos teljesítéséért felelősség viselésére kijelölt repülőgép vezető. Mentés koordináló központ (Rescue co-ordination centre - RCC) Hatékony kutató-mentő szolgálat megszervezéséért, valamint egy kijelölt kutatási és mentési területen belül a kutató és mentő munka összehangolt irányításáért felelős egység. 2007/70/II. szám Mentési alközpont (Rescue subcentre - RSC) A felelős hatóságok külön rendelkezései szerint a mentés koordináló egységnek alárendelt olyan egység, amelyet azért létesítettek, hogy a kutató és mentő körzet meghatározott részében a központ tevékenységét kiegészítse. Kutatás (Search) Rendszerint a mentés koordináló központ, vagy a mentési alközpont által a rendelkezésére álló személyzet és létesítmények alkalmazásával végzett tevékenység a veszélyben lévő személyek felkutatására. Kutató mentő Légijármű (Search and rescue aircraft) Kutató-mentő művelet hatékony végrehajtásához alkalmas különleges eszközökkel felszerelt légijármű. Kutató mentő létesítmény (Search and rescue facility) Kutató és mentő tevékenység végrehajtására használatos bármiféle mobilis erőforrás, beleértve a kijelölt kutató és mentő egységeket is. Kutató mentőszolgálat (Serchand rescue service) az alábbiak biztosítása, ellátása: vészhelyzet figyelés, kommunikáció, a kutató és mentő feladatok összehangolása, kezdeti orvosi (első)segítségnyújtás, vagy orvosi mentés nyilvános és magán erőforrások használatával, beleértve az együttműködő légijárműveket, hajókat, illetve egyéb járműveket és létesítményeket. Kutató-mentő körzet (Serch and rescue region - SRR) Meghatározott kiterjedtségű és adott mentés koordináló központhoz társított kutatásterület, melyen belül kutató mentőszolgálat működik. Kutató mentőegység (Search and Rescue unit) A kutatás és mentés eredményes végrehajtásához megfelelő berendezésekkel ellátott és gyakorlott személyzetből álló mobil erőforrás egység. Lajstromozó állam (State of registry) Az az állam, amelynek lajstromába a légijárművet bejegyezték. Bizonytalansági állapot (Uncertainty phase) Olyan helyzet, amikor bizonytalanság áll fenn valamely légijármű és a fedélzeten tartózkodó személyek biztonságával kapcsolatban.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes